**ADA Məktəbindən ADA Universitetinə qəbul**

ADA Məktəbinin məzunlarından DİM bakalavr səviyyəsinə qəbul imtahanı tələb olunmur. Onlar ADA Universitetinin bakalavr ixtisaslarına yalnız ADA Məktəbinin yekun akademik nəticələrinə əsasən qəbul olunurlar.

ADA Məktəbinin məzunları ADA Universitetinin bakalavr ixtisaslarına müraciət etmək üçün aşağıdakı hər 3 tələbə cavab verməlidirlər:

1. **Yekun orta bal tələbi**

11-ci sinif üzrə yekun orta bal minimum 2.00 olmalıdır.

• İllik ümumi orta balın 90%-ni şagirdin son iki semestr ərzində topladığı yekun qiymətlər təşkil edir;

• İllik ümumi orta balın 10%-ni Dövlət İmtahan Mərkəzi tərəfindən keçirilən Azərbaycan dili (5%) və riyaziyyat (5%) buraxılış imtahan nəticələri təşkil edir.

* - Apellyasiya və ya təkrar imtahan nəticəsində DİM imtahan nəticələrinin dəyişdirilməsi barədə Qəbul Şöbəsinə məlumat vermək şagirdin məsuliyyətidir.
* 11-ci sinfin sonunda 2.00 ümumi orta balı toplaya bilməyən şagirdlər ADA Universitetinə SAT vasitəsilə müraciət edə bilməzlər.

1. **Fənnlər üzrə illik qiymət tələbi**

11-ci sinfin sonunda şagirdlər ADA Universitetinin proqram və ixtisas seçimindən asılı olaraq aşağıda sadalanan fənlərdən illik minimum C- qiymətini almalıdırlar:

• İT və Mühəndislik Fakültəsi: Riyaziyyat və İnformatika

• Biznes Fakültəsi: Riyaziyyat

1. **Azərbaycan dili tələbi**

11-ci sinifdə təhsil alan şagirdlər Dövlət İmtahan Mərkəzi tərəfindən keçirilən Azərbaycan dili dövlət dili kimi imtahanından iştirak edərək, minimum 50% bal toplamalıdırlar. Bu imtahanın tarixləri və keçid balı DİM tərəfindən müəyyənləşdirilir.

- Azərbaycan dili imtahanının nəticəsi ümumi illik orta bala əlavə edilir və Universitetə qəbulda nəzərə alınır, lakin attestata yalnız ilk cəhd balı yazılır.

Bütün uyğun namizədlər əvvəlcə illik ümumi orta qiymətlərinə (CGPA), sonra isə yuxarıda sadalanan müvafiq fənlərin illik qiymətlərinə əsasən siyahıya alınır. Namizədlər ixtisas seçimlərində verdiyi üstünlüyə və ADA Məktəbi məzunları üçün nəzərdə tutulmuş yerlərin sayına əsasən qəbul edilir.